wickkiey/tamil-wikipedia-markdown huggingface dataset:
# டி. பி. பீதாம்பரன்



**டி. பி. பீதாம்பரன்** (*T. P. Peethambaran*) (பிறப்பு 19 பிப்ரவரி 1928) ஒரு இந்திய அரசியல்வாதி மற்றும் தேசியவாத காங்கிரசு கட்சியின் தேசிய செயலாளர் ஆவார். 1980 முதல் 1991 வரை கேரள சட்டமன்றத்தில் பள்ளுருத்தி தொகுதியை பிரதிநிதித்துவப்படுத்தினார். இவர் தேசியவாத காங்கிரசு கட்சியின் கேரளப் பிரிவின் தலைவராக இருந்தார்.  

## வகித்த பதவிகள்

- தலைவர், நூலக ஆலோசனைக் குழு (1980–82).
- துணைத் தலைவர், எர்ணாகுளம் மாவட்ட காங்கிரசு (எஸ்) கமிட்டி;
- தலைவர், எர்ணாகுளம் மாவட்ட காங்கிரஸ் (எஸ்) குழு, அகில இந்திய இடைநிலை ஆசிரியர் கூட்டமைப்பு;
- பொதுச் செயலாளர், கேபிசிசி (எஸ்), தேசியவாத காங்கிரஸ் கட்சி, பிஎஸ்டிஏ; பள்ளுருத்தி ஊராட்சி, அகில இந்திய கல்வி ஆலோசனைக் குழு உறுப்பினர்;
- காலன்சிலர், கொச்சி மாநகராட்சி;
- கொச்சி ராஜ்ய பிரஜா மண்டல் மூலம் அரசியல் வாழ்க்கையைத் தொடங்கினார்;
- 1948 இல் ஐஎஸ்பி இல் சேர்ந்தார்;
- 1960 வரை பிஎஸ்பி இன் மாநில செயற்குழு உறுப்பினர்;
- 1962 இல் இந்திய தேசிய காங்கிரசில் சேர்ந்தார்.
# நக்கம்பாடி


**நக்கம்பாடி** (*Nakkampadi*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள செந்துறை தாலுக்காவில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, நக்கம்பாடியில் 1332 ஆண்கள் மற்றும் 1347 பெண்கள் என மொத்தம் 2679 பேர் இருந்தனர்.
# நாயகனைப்பிரியாள்


**நாயகனைப்பிரியாள்** (*Nayaganaipriyal*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு கிராமம் ஆகும். இது ஜெயங்கொண்டம் சட்டப்பேறவைத் தொகுதிக்கு உட்பட்டதாகும்.  

## மக்கள்தொகை
2011 மக்கள்தொகை கணக்கெடுப்பின்படி, நாயகனைப்பிரியாள் கிராமத்தில் 1998 ஆண்கள், 2129 பெண்கள் என மொத்தம் 4127 பேர் வசித்தனர்.  

## ஊராட்சி மன்றத் தேர்தல்
2022ஆம் ஆண்டு நடைபெற்ற ஊராட்சி மன்ற இடைத்தேர்தலில் ராஜாராமன் வெற்றி பெற்றார்.
# சாவக சுண்டா மல்லி


**சாவக சுண்டா மல்லி** (தாவர வகைப்பாட்டியல்: *Jasminum acuminatum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் அகியுமிநேடம்* என்ற தாவரவியல் பெயரால் அழைக்கப்படுகிறது. 1805 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது. இவ்வினத்தாவரங்கள் புதர் செடியாகவும், கொடியாகவும் வளரும் இயல்புடையது. இதன் தாயகம் சாவகம் (தீவு), சிறு சுண்டாத் தீவுகள் ஆகியன என கணிக்கப்பட்டுள்ளது. பூக்கள் வெண்மையாகக் காணப்படுகின்றன.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# பன்னாட்டு பல்கலைக்கழக விளையாட்டு நாள்



**பன்னாட்டு பல்கலைக்கழக விளையாட்டு நாள்** (*International Day of University Sport*) ஐக்கிய நாடுகள் அவையின் கல்வி, அறிவியல் மற்றும் கலாச்சார அமைப்பு அனுசரிக்கும் ஒரு சிறப்பு நாளாகும். விடுமுறையுடன் ஒவ்வோர் ஆண்டும் செப்டம்பர் மாதம் 20 ஆம் தேதியன்று இவ்விளையாட்டு நாள் கொண்டாடப்படுகிறது.  

பன்னாட்டு பல்கலைக்கழக விளையாட்டு கூட்டமைப்பு யுனெசுகோவிற்கு இதை முன்மொழிந்தது. 2015 ஆம் ஆண்டில் யுனெசுகோவின் பொது மாநாட்டில் இதற்கான அறிவிப்பு அதிகாரப்பூர்வமாக அறிவிக்கப்பட்டது. முதன் முதலில் செப்டம்பர் 2016 ஆம் ஆண்டு செப்டம்பர் மாதத்தில் பன்னாட்டு பல்கலைக்கழக விளையாட்டு நாள் அனுசரிப்பு நடைபெற்றது.  

பல்கலைக்கழக கல்வி நாட்காட்டியின் தொடக்கம் என்பது மட்டுமல்லாமல், முதல் உலக மாணவர் வெற்றியாளர் போட்டிகள் 1924 ஆம் ஆண்டு தொடங்கப்பட்டன என்பதற்காகவும் இந்த தேதி தேர்ந்தெடுக்கப்பட்டது.  

பல்கலைக்கழகங்களில் விளையாட்டின் முக்கியத்துவத்தையும், சமூக சேவையில் விளையாட்டுக் கல்வியை ஒருங்கிணைப்பதில் பல்கலைக்கழகங்களின் சமூகப் பங்கையும் எடுத்துக்காட்டுவதே பன்னாட்டு பல்கலைக்கழக விளையாட்டு நாளின் நோக்கமாகும். விளையாட்டின் மதிப்புகளை ஊக்குவிக்கும் வகையில், ஆசிரியர்களுக்கும் மாணவர்களுக்கும் இடையிலான உரையாடலின் மையமாக விளையாட்டை வைப்பதும் இதன் நோக்கமாகும்.
# ஓரியூர் (அரியலூர்)


**ஓரியூர்** (*Oriyur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு சிறிய கிராமம் ஆகும்.  

## மக்கள்தொகை
2011ஆம் ஆண்டு இந்திய மக்கள் தொகை கணக்கெடுப்பின்படி, இந்த கிராமத்தில் 464 குடும்பங்களில் 1,703 மக்கள் வசிக்கின்றனர். இவர்களில் ஆண்கள் 868, பெண்கள் 838 பேர் ஆவர்.
# இம்பா ஆறு (பிஜி)

பிஜி நாட்டில் உள்ள விட்டிலெவு எனும் பெருந்தீவில் **இம்பா ஆறு** அமைந்துள்ளது.இம்பா நகரம் இந்த ஆற்றங்கரையில் அமைந்துள்ளது. பசுபிக் பெருங்கடலில் கலக்கும் இந்த ஆற்றில் மழை காலங்களில் வெள்ளப்பெருக்கு ஏற்படுகிறது.இதன் காரணமாக இம்பா நகரத்தின் தாழ்வான பகுதிகள் பாதிக்கப்படுகின்றன. இம்பா ஆற்றங்கரையில் அமைந்துள்ள ராரவாய் சர்க்கரை ஆலையின் கொதிகலன்களுக்கு இந்த ஆற்று நீர் பயன்படுத்தப்படுகிறது.  

இம்பா ஆற்று நீர் உள்ளூர் மக்களால் குடிநீராக பயன்படுத்தப்படுகிறது.
# கணேசர் கலை அறிவியல் கல்லூரி


**கணேசர் கலை அறிவியல் கல்லூரி** (பழைய பெயர்:**கணேசர் செந்தமிழ்க் கல்லூரி**) என்பது புதுக்கோட்டை மாவட்டம் மேலைச்சிவபுரியில் உள்ள கலை அறிவியல் கல்லூரியாகும். வ. பழ. சா. பழநியப்பச் செட்டியார் அவர் தம்பி அண்ணாமலைச் செட்டியார் ஆகியோர் பண்டிதமணி மு. கதிரேசச் செட்டியார் தொடர்பினால் தமிழ் வளர்ச்சிக்கும் சைவசமய வளர்ச்சிக்கும் சன்மார்க்க சபையை தொடங்கினர். இச்சபையின் ஓர் உறுப்பாக இக்கல்லூரி 1909 ஆம் ஆண்டு தொடங்கப்பட்டது. கணேசர் செந்தமிழ்க் கலாசாலை என்ற பெயரிலிருந்து பிற்காலத்தில் கணேசர் செந்தமிழ்க் கல்லூரி என்றும் பின்னர் கணேசர் கலை அறிவியல் கல்லூரி என்றும் பெயர் பெற்றது.  

## வகுப்புகள்
தொடக்கத்தில் இலக்கண இலக்கிய வகுப்புகள் மட்டும் நடத்தி வந்தனர். பின்னர் 1915 ஆம் ஆண்டு முதல் மதுரைத் தமிழ்ச் சங்கத்தின் பிரவேசம், பாலபண்டிதம், பண்டிதம் ஆகிய தேர்வுக்குரிய பாடங்களும் நடத்தப்பட்டன. 1939 ஆம் ஆண்டு சென்னைப் பல்கலைக்கழகத்தோடு இணைக்கப்பெற்று, அதன் வித்துவான் வகுப்புகளை நடத்தியது. தமிழகத்தின் தென்மாவட்டங்களில் வித்துவான் வகுப்பு தொடங்கிய முதல் கல்லூரி என்ற பெருமை இக்கல்லூரிக்கு உண்டு. 1982 இல் சென்னைப் பல்கலைக்கழகத்திலிருந்து பாரதிதாசன் பல்கலைக்கழகம் உருவாக்கப்பெற்ற போது இக்கல்லூரி பாரதிதாசன் பல்கலைக்கழகத்துடன் இணைக்கப்பெற்றது. 1987 முதல் முதுகலை வகுப்புகளும், ஆய்வியல் நிறைஞர் வகுப்புகளும் நடைபெறுகின்றன. 1994 இல் மாலை நேரக் கல்லூரியில் இளங்கலை வணிகவியலும், இளங்கலை அறிவியலும் தொடங்கப்பட்டன.  

## குறிப்பிடத்தக்க முன்னாள் மாணவர்கள்
- மருத்துவர் மெ. சுந்தரம்
- தமிழண்ணல் இராம. பெரியகருப்பன்
- கவிஞர் முடியரசன்
- பூந்துறையான், தமிழ் ஆய்வாளர்
- சொ. சேதுபதி

## முன்னை முதல்வர்கள்
- முனைவர் பழ.முத்தப்பன்
# கருந்தலைக் கீச்சான்குருவி சிலம்பன்


**கருந்தலைக் கீச்சான்குருவி சிலம்பன்** (black-headed shrike-babbler) (*Pteruthius rufiventer*) என்பது பாரம்பரியமாக டிமாலிடே குடும்பத்தில் உள்ள பழைய உலக சிலம்பன் பறவை இனம் என்று கருதப்படுகிறது. இருப்பினும், இது ஐரோவாசிய வைரியோசு குடும்பத்தைச் சேர்ந்த ஒன்றாக இருக்கலாம்.  
வின் சிக்கிம், மேற்கு சிக்கிம், கஞ்சன்சுங்கா தேசியப் பூங்காவில் *Pteruthius rufiventer* .]]  
இது கிழக்கு நேபாளத்திலிருந்து வடமேற்கு வியட்நாம் வரையிலான பகுதியில் காணப்படுகிறது. அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரப்பதமான மலை காடுகள் ஆகும்.
# மரத்தூளின் ஆரோக்கியப் பாதிப்புகள்



**மரத்தூளின் ஆரோக்கியப் பாதிப்புகள்** (*Health impacts of sawdust*) மரவேலையில் ஈடுபடுபவர்களின் உடல்நிலையில் முக்கியப்பங்கு வகிக்கிறது. கை அல்லது இயந்திரம் மூலம் வெட்டுவதை உள்ளடக்கிய எந்த வகை மரவேலைகளும் மரத்தூளை வெளியிடுகின்றன. 2-10 மைக்ரான் உள்ள மரத்தூள் காற்றில் மிதக்கும் என்பதால், சரியான பாதுகாப்பு இல்லாமல் அவற்றை எளிதாக உள்ளிழுக்க முடியும், இது மரவேலை செய்பவரின் தோல் மற்றும் நுரையீரலுக்கு சேதம் விளைவிக்கும்.  

## வெளிப்பாடு
மரத்தூளின் வெளிப்பாடு பொதுவாக மரத்துடன் வேலை செய்வதன் மூலம் வருகிறது, அது மரம் இழைத்தல், அறுத்தல் அல்லது வழிப்படுத்தல் போன்ற செயல்களால் வெளிப்படுகிறது. பழைய தளபாடங்களின் தூசியை துடைப்பதன் மூலமும் மரத்தூள் வெளிப்படும். இதனால் மரத்தூள் துகள்கள் உடலுக்குள் செல்லலாம்.  

## அபாயங்கள்

### சுவாசம்
மனித நுரையீரல் மரத்தூளின் பெரிய துண்டுகளை வடிகட்டும் திறன் கொண்டது. இருப்பினும், முக்கிய ஆபத்து என்னவென்றால், நுண்ணிய துகள்கள் காற்றில் எளிதில் மிதந்து, நுரையீரலின் இயற்கையான வடிகட்டியைக் கடந்து செல்லும். இந்த சிறிய துகள்கள் நுரையீரலுக்குள் காற்றுப் பாதைகளை அடைத்து விடுகின்றன. தும்மல், கண்களில் நீர் வடிதல் மற்றும் சுவாசப் பிரச்சனைகள் போன்ற அறிகுறிகள் மரத்தூள் பாதிப்பின் முதல் அறிகுறிகளாகும். மரத்தூள் வெளிப்பாட்டின் நீண்டகால பாதிப்புகள் ஆத்துமா நோயையும் மோசமான நிகழ்வுகள் நுரையீரல் புற்றுநோய்க்கும் வழிவகுக்கும்.  

### தோல்
தோலுடன் நேரடி தொடர்பு கொண்டு மரத்தூள் நீண்ட நேரம் வெளிப்படுத்துவதால் தோல் அழற்சி அரிப்பும் அதைத் தொடர்ந்து சொறி, கொப்புளங்களும் தோன்றும்.  

ஒட்டு பலகை அல்லது மர நாரிழைகள் போன்றவற்றுக்கான மரங்கள் முதன்மையாக மர சில்லுகள் அல்லது துகள்களால் செய்யப்பட்ட மரத்தூளை சராசரி அளவை விட அதிகமாக உற்பத்தி செய்கின்றன, மேலும் குறிப்பாக இவை ஆபத்தானவையாகும். வெட்டும்போது, இந்த சில்லுகள் மற்றும் துகள்கள் காற்றில் சிறியனவாக வெளியிடப்படுகின்றன,  

சில மரவேலை செய்பவர்களுக்கு சில மரங்களுக்கு ஒவ்வாமை எதிர்விளைவுகள் இருக்கலாம், இது சிகிச்சையளிக்கப்படாவிட்டால் மேலே உள்ள அறிகுறிகளை அதிகரிக்கலாம்.  

## தடுப்பு

### ஆடை

மரத்தூள் வெளிப்படுவதைத் தடுப்பதற்கான எளிதான வழிகளில் ஒன்று மரவேலைக்கு பாதுகாப்பான உடைகள் அணிவதாகும். .  

- ஒரு தூசி முகமுடி மரத்தூள் உள்ளிழுக்கப்படுவதைத் தடுக்கும்.
- கையுறைகள் மற்றும் நீண்ட ஆனால் பொருத்தமான ஆடைகள் மரத்தூள் தோலை எரிச்சலூட்டுவதைத் தடுக்கும்

### மரவேலை உபகரணங்கள்

- மரத்தூள் வெளிப்படுவதைத் தடுப்பதற்கான மற்றொரு எளிய வழி வெற்றிடம் . உண்டாக்குவதாகும். தரையில் எஞ்சியிருக்கும் எந்த மரத்தூளும் உதைக்கப்பட்டு சுவாசிக்க வாய்ப்புள்ளது. ஒவ்வொரு வெட்டுக்குப் பிறகும் தவறாமல் வெற்றிடமாக்குவது எந்த வெளிப்பாட்டையும் குறைக்கும்
- ஒரு தூசி பை அல்லது சேகரிப்பான் பெரும்பாலான மரவேலை இயந்திரங்களுடன் இணைக்கப்பட்டால் அது எந்த மரத்தூளையும் தானாகவே சேகரிக்கும்.
# கானா (கவிஞர்)


**கானா** (Khana) **டாக் அல்லது லீலாவதி** என்றும் அழைக்கப்படுகிறார். ஒரு வங்காளக் கவிஞர் மற்றும் பழம்பெரும் சோதிடர் ஆவார். இவர் கி.பி ஒன்பதாம் மற்றும் 12 ஆம் நூற்றாண்டுகளுக்கு இடையில் இடைக்கால வங்காள மொழியில் கவிதைகளை இயற்றினார். மேற்கு வங்காளத்தின் வடக்கு 24 பர்கனா மாவட்டத்தில் உள்ள தற்போதைய பராசத்தில் உள்ள தியுலியா ( சந்திரகேதுகர், பெரச்சம்பாவுக்கு அருகில்) கிராமத்துடன் தொடர்புடையவர்.  

*கானார் பச்சன்* (அல்லது *வச்சன்* ) என்று அழைக்கப்படும் இவரது கவிதை ( ; 'கானாவின் வார்த்தைகள்' என்று பொருள்), வங்காள இலக்கியத்தின் ஆரம்பகால படைப்புகளில் ஒன்றாகக் கருதப்படுகிறது.இவரது படைப்புகள் விவசாயத்தினைக் கருப்பொருள்களுக்காகக் கொண்டுள்ளது.  

## புராணக் கதை
, பெரச்சம்பா, சந்திரகேதுகர்,பிரிதிபா சாலையில் உள்ள கானா-மிகிர் அல்லது பராகா-மிகிர் மேடு.]]  
கானாவின் புராணக்கதை (சில இடங்களில் லீலாவதி என்றும் அழைக்கப்படுகிறது) பிரக்ஜோதிசுபூர் ( வங்காள / அசாம் எல்லை) அல்லது தெற்கு வங்காளத்தில் சந்திரகேதுகர் (கானா மற்றும் மிகிர் பெயர்களுடன் தொடர்புடைய இடிபாடுகளுக்கு இடையே ஒரு மண் திட்டு கண்டுபிடிக்கப்பட்டுள்ளது) உடனான இவரது தொடர்பை மையமாகக் கொண்டது. மேலும் இவர் இரண்டாம் சந்திரகுப்த விக்ரமாதித்யாவின் புகழ்பெற்ற நவரத்ன சபையில் இருந்த வானியலாளர் மற்றும் கணிதவியலாளரான வராகமிகிரரின் மருமகள் ஆவார்.  

தெய்வசுன வராகமிகிர் (505-587), வராகா அல்லது மிகிரா என்றும் அழைக்கப்படுகிறார், உஜ்ஜயினில் (அல்லது வங்காளத்தில், சில புராணங்களின்படி) பிறந்த ஓர் இந்திய வானியலாளர், கணிதவியலாளர் மற்றும் சோதிடர் ஆவார். இந்திய பாராளுமன்றக் கட்டிடத்தில் வராகமிகிரா மற்றும் ஆர்யபட்டாவின் படங்கள் உள்ளன. இவரது வாழ்க்கையைப் பற்றி அதிகம் அறியப்படவில்லை என்றாலும்,இவர் தெற்கு வங்காளத்தைச் சேர்ந்தவர் என்று கூறப்படுகிறது.  

பல நூற்றாண்டுகளாக, கானாவின் அறிவுரைகள் வங்காளத்தின் கிராமப்புறப் பகுதிகளில் (நவீன மேற்கு வங்காளம், பங்களாதேஷ் மற்றும் பீகாரின் சில பகுதிகள்) ஓர் ஆரக்கிள் தன்மையைப் பெற்றுள்ளது. அசாமி மற்றும் ஒரியாவிலும் பண்டைய பதிப்புகள் உள்ளன. "கொஞ்சம் உப்பு, சிறிது கசப்பு, எப்பொழுதும் வயிறு நிரம்புவதற்கு முன் நிறுத்துங்கள்" போன்ற அறிவுரைகள் காலம் கடந்தும் நிற்பதாகக் கருதப்படுகிறது.
# புஷ்ரா அன்சாரி


## தொழில்
அன்சாரி நடித்த முதல் நாடகத்தை இக்பால் அன்சாரி தயாரித்தார். *அங்கன் டெர்ஹா*, *சோ டைம்*, *சோ சா*, *ரங் தரங்*, *எமர்ஜென்சி வார்டு*, தி ஸ்கெட்ச், பாக்கித்தானின் புகழ் பெற்ற நகைச்சுவை  நாடகமான *ஃபிஃப்டி ஃபிஃப்டி* உள்ளிட்ட பாக்கித்தான் தொலைக்காட்சியில் அதிகம் மக்களால் பார்க்கப்பட்ட நிகழ்ச்சிகளிலும் இவர் நடித்தார்.  

## திரைத்துறை பங்களிப்புகள்

### நடித்த திரைப்படங்கள்
| 2015 | சவானி பிர் நகி அனி | சோயாவின் அம்மா |  |
| --- | --- | --- | --- |
| 2016 | *ஹோ மன் ஜஹான்* | நாதிரின் அம்மா | } |

### நடித்த தொலைக்காட்சி நாடகத்தொடர்கள்
| 1978–1984 | பிஃப்டி ஃபிஃப்டி |  |  |
| --- | --- | --- | --- |
| 1985 | கராவான் | சாஜிதா | பாகிஸ்தான் தொலைக்காட்சி |
| 1986 | ராட் கயே | பாகிஸ்தான் தொலைக்காட்சி |  |
| 1989 | நீலாய் ஹாத் | ஜமீலா | பாகிஸ்தான் தொலைக்காட்சி |
| 1992 | ஜரா சி அவுரத் | குத்சியா | பாகிஸ்தான் தொலைக்காட்சி Telefilm |
| 1999 | நீலி தூப் | நசீரா | எழுத்தாளர் |
| 2006–2007 | மகான் | தாயீ ஜி | இதில் எழுத்தாளராகவும் பணியாற்றினார் |
| 2006 | புஷ்ரா புஷ்ரா | தொகுப்பாளர் |  |
| 2007 | அவுரத் அவுர் சார் தேவாரி | சீமா | Episode "Mein Akeli Hun" |
| அமாவாஸ் | எழுத்தாளர் |  |  |
| 2009–2013 | கிஸ் கி ஆயேகி பராத் | சைமா |  |
| 2009 | அசார் கி அயேகி பராத் | சைமா சவுத்ரி |  |
| 2010–11 | தில் ஹை சோட்டா சா | – | எழுத்தாளர் |
| 2011 | தக்கே கி அயேகி பராத் | சைமா சவுத்ரி |  |
| அன்னி கி அயேகி பராத் | சைமா சவுத்ரி |  |  |
| 2014 | ஜப் வி வெட் | ஃபாரிஸின் தாய் |  |
| 2015 | தும் மேரே பாஸ் ரஹோ | தபீஷின் தாய் |  |
| 2015 | உத்தோ கியோ பாகிஸ்தான் | தொகுப்பாளர் |  |
| 2015 | குதா தேக் ரஹா ஹை |  |  |
| 2015–2016 | ரிஃபத் ஆபா கி பஹுஈன் | ரிஃபத் ஆபா |  |
| 2016 | உதாரி | ஷீடன் | Hum Award for Most Impactful Character |
| ஜூட் | சலேஹா |  |  |
| பகீசா | எழுத்தாளர் |  |  |
| *Commander Safeguard's Mission: Clean Sweep: Jungle Main Mungle* | டிரடீ | Voice |  |
| சீதா பக்ரி | நந்தனி தாஸ் |  |  |
| 2017 | ஷாதி முபாரக் ஹோ | ஷானாஸ் |  |
| 2018 | பே டார்டி | ஷஃபாயின் தாய் |  |
| நௌலகா | நூர் ஜெஹான் |  |  |
| 2019 | தீவார்-இ-ஷாப் | சிதாரா ஜஹான் |  |
| 2020 | ஜெபைஷ் | ஷஹானா | இதில் எழுத்தாளராகவும் பணியாற்றினார் |
| 2021 | மிஸ். சௌத்ரி கா தர்கா | சைமா சவுத்ரி | ரம்ஜான் சிறப்பு சமையல் நிகழ்ச்சி |
| பர்தேஸ் | மும்தாஜ் |  |  |
| 2023 | தேரே பின் | சல்மா "மா" பேகம் |  |
# பெரியவலையம்


**பெரியவலையம்** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, பெரியவலையத்தில் 1602 ஆண்கள் மற்றும் 1703 பெண்கள் என மொத்தம் 3305 பேர் இருந்தனர்.  

## பெரியவலையத்திற்கு அருகில் உள்ள இடங்கள்
அங்கராயநல்லூர், சின்னவளையம், ஜெயங்கொண்டம், களுவந்தோண்டி, கரடிக்குளம், கீழக்குடியிருப்பு மற்றும் செங்குந்தபுரம் ஆகிய அருகில் உள்ள ஊர்கள் ஆகும். பிரசித்தி பெற்ற கங்கைகொண்ட சோழபுரம் கோவிலானது இவ்வூரிலிருந்து 10. கி.மீ. தொலைவில் உள்ளது.
# சோம. இளவரசு



**சோம. இளவரசு** (டிசம்பர் 25, 1934 - மே 31, 1986) என்பவர் நன்னூலுக்கு உரையெழுதிய தமிழ்ப் பேராசிரியராவார். மேலும் மேடைப் பேச்சாளர், எழுத்தாளர், நூலாசிரியர், உரையாசிரியராகவும் திகழ்ந்தார்.  

## வாழ்க்கைக் குறிப்பு
சோமசுந்தரம் செட்டியார், கல்யாணி ஆச்சி தம்பதியினரின் மூத்த மகனாகக் கீழச்சீவல்பட்டி சூரக்குடியில் 1934 ஆம் ஆண்டு பிறந்தார். அண்ணாமலைப் பல்கலைக்கழகத்தில் புலவர் தேர்வில் முதல் மாணவராகத் தேர்ச்சி பெற்றார். முதுகலைத் தமிழ்ப் பட்டம் பெற்றார். 1957-58 அரசர் அண்ணாமலை விருதினைப் பெற்றார். அண்ணாமலைப் பல்கலைக்கழகத்தில் 28 ஆண்டுகள் தமிழ்த் துறையில் பணியாற்றினார். இவர் 1963ஆம் ஆண்டு எழுதிய *இலக்கண வரலாறு* நூல் உட்பட இவரது நூல்கள் பல்வேறு கல்லூரிகளில் பாடத்திட்டமாக உள்ளன.  

## எழுதிய நூல்கள்
1. இலக்கண வரலாறு
1. இலக்கிய வரலாறு
1. திருவருணைக் கலம்பகம்
1. 20 நூற்றாண்டுகளில் தமிழ்
1. காப்பியத் திறன்
1. பரணி இலக்கியம்
1. நீதி சூடி
1. நன்னூல் உரை- எழுத்ததிகாரம்
1. நன்னூல் உரை - சொல்லதிகாரம்
# உள்கோட்டை வடக்கு


**உள்கோட்டை வடக்கு** (*Ulkottai North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி, உள்கோட்டை வடக்கில் 2691 ஆண்கள் மற்றும் 2594 பெண்கள் என மொத்தம் 5285 மக்கள் இருந்தனர்.
# இலுப்பையூர் (அரியலூர்)



**இலுப்பையூர்** (*Illuppaiyur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் இருக்கும் ஒரு கிராமம் ஆகும். இந்த கிராமம் குண்டாறு ஆற்றின் அருகே உள்ளது. *இலுப்பை* மரங்கள் இப்பகுதியில் அதிகம் காணப்படுகின்றன. எனவே இக்கிராமம் இப்பெயரைப் பெற்றது.  

## மக்கள்தொகை
2001 மக்கள்தொகை கணக்கெடுப்பின்படி, இலுப்பையூரில் 1511 ஆண்கள் மற்றும் 1720 பெண்கள் என மொத்தம் 3231 பேர் இருந்தனர்.
# சாதியா இமாம்



**சாதியா இமாம்** என்பவர் ஒரு பாக்கித்தான் தொலைக்காட்சி நடிகையும், வடிவழகியும், தொகுப்பாளரும் ஆவார். இவர் பாகிஸ்தானின் பஞ்சாபிலுள்ள இராவல்பிண்டி என்னும் ஊரில் பிறந்தார். இவர் வியாபாரங்களிலும், நாடகங்களிலும், இசை காணொளிகளிலும் நடித்துள்ளார்.  

## தொழில்
*ஜப் ஜப் தில் மிலே, காலனி 52, டோரி, தபிச், அனோகா பந்தன், அங்கன் பார் சாந்தினி, கூஞ்ச்* மற்றும் *ஆஸ்மான்* போன்ற பல பிரபலமான நாடகங்களில் இவர் நடித்துள்ளார்.  

இவர் தற்போது பாக்கித்தான் ஊடகங்களில் மிகவும் புகழ்பெற்ற ஒருவராக இருக்கின்றார். மிகவும் கவர்ச்சிகரமான  மாடல்களில் ஒருவராக கருதப்படும் சாதியா, ஒரு நல்ல நடிகையும் ஆவார். *மை அவுர் தும்* என்ற பிரபல தொலைக்காட்சி தொடரில் விருந்தினர் தோற்றத்தில் நகைச்சுவை பாத்திரத்தில் நடித்தார். இவர் ஜெர்மனியிலிருந்து திரும்பிய பின்பு, கியோ தொலைக்காட்சியிலும், ஹம் தொலைக்காட்சியிலும் வரவிருக்கும் நாடக தொடர்களில் பணியாற்றத் தொடங்கினார். இவர் சமா தொலைக்காட்சியின் *'சமா கே மெஹ்மான்*<nowiki/>' நிகழ்ச்சிக்கு இவர் தற்போது நிகழ்ச்சி தொகுப்பாளராக உள்ளார். பாக்கித்தானிலுள்ள பிரபலங்களை நேர்காணல்களும் செய்து வருகிறார்.
# சன்னாசிநல்லூர்


**சன்னாசிநல்லூர்** (*Sannasinallur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும். கடலூர் மாவட்டத்தின் எல்லையான வெள்ளாற்றின் தென்கரையில் இக்கிராமம் அமைந்துள்ளது. ஒரு காலத்தில் திருச்சி மாவட்டத்தின் ஒரு பகுதியாக இருந்து இப்போது அரியலூர் மாவட்டத்தில் உள்ளது. 10ம் வகுப்பு வரை கல்வி கற்பிக்கும் உயர்நிலைப்பள்ளியும், தபால் நிலையமும் உள்ளது. பச்சை அம்மன் கோயில் மற்றும் செம்மலையப்பர் கோயிலும், பெயர் பெற்ற சில கோயில்கள் உள்ளன. ஆற்றின் குறுக்கே, புகழ்பெற்ற திருவட்டத்துறை (திருநெல்வாயல் அறத்துறை என்றும் அழைக்கப்படுகிறது) சிவன் கோவில் உள்ளது. அருகில் இரண்டு சீமைக்காரை தொழிற்சாலைகள் உள்ளன. மாநிலத்தின் மற்ற பகுதிகளுடன் சாலை மற்றும் தொடருந்து போக்குவரத்து மூலம் நன்கு இணைக்கப்பட்டுள்ளது. திருச்சிராப்பள்ளி பன்னாட்டு வானூர்தி நிலையம் 70 கி.மீ. தொலைவில் உள்ளது.  

## மக்கள்தொகை
2001 மக்கள்தொகை கணக்கெடுப்பின்படி, சன்னாசிநல்லூரில் 1712 ஆண்கள் மற்றும் 1842 பெண்கள் என மொத்தம் 3554 பேர் இருந்தனர்.
# குருவாலப்பர்கோயில்


**குருவாலப்பர்கோயில்** (*Guruvalapparkovil*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, குருவாலப்பர்கோயில் கிராமத்தில் 3078 ஆண்கள் மற்றும் 3020 பெண்கள் என மொத்தம் 6098 பேர் இருந்தனர்.
# இஸ்ரேலில் இசுலாம்

இஸ்ரேல் நாட்டில் யூத சமயத்திற்கு அடுத்து இசுலாமிய சமயம் இரண்டாவது பெரிய சமயமாக உள்ளது. 2022ம் ஆண்டின் மக்கள் தொகை கணக்கெடுப்பில், இஸ்ரேல் மக்கள் தொகையில் 1.707 மில்லியன் (18.1%) இசுலாமியர்கள் குடிமக்களாக வாழ்கின்றனர்.பழங்குடி அரேபியர்கள் மற்றும் அகமதியாக்கள் இஸ்ரேலின் முஸ்லீம் சிறுபான்மையோர் ஆவார்.  

## இசுலாமிய அறிஞர்கள் தேர்வு முறை

1948 அரபு - இஸ்ரேல் போரின் போது, இஸ்ரேல் நாட்டில் வாழ்ந்த 80% இசுலாமியர்கள், பாலஸ்தீனத்திற்கு குடியேறினர்.  

இஸ்ரேலில் வாழும் இசுலாமியர்கள் இசுலாமியச் சட்ட முறைமையின் கீழ் கண்காணிக்கப்படுகிறார்கள். இசுலாமியர்களின் நம்பிக்கை மற்றும் விவகாரங்களில் இஸ்ரேல் அரசு தலையிடுவதில்லை. இசுலாமிய விவகாரங்களை கவனிக்க, இஸ்ரேலிய அரசு, 1961ல் இசுலாமியச் சட்ட முறைமையை நிர்வகிக்க காஜிக்கள் சட்டம் இயற்றப்பட்டது. இச்சட்டப்படி, நிறுவப்பட்ட நியமனக் குழுவில் 9 முஸ்லீம் அறிஞர்கள் நியமிக்கப்பட்டனர்.1961 காஜிக்கள் சட்டத்தின்படி, நீதித்துறையின் பரிந்துரையின் பேரில், இஸ்ரேல் அதிபர் காஜிக்களை நியமிப்பர். 9 பேர் கொண்ட காஜிக்கள் நியமனக் குழு, 6 முஸ்லீம் வேட்பாளர்களை தேர்வு செய்வர்.  

## மக்கள் தொகை

மற்றும் பிற மொழி பேசும் முஸ்லீம்களின் புள்ளி விவரம்]]  

2022ம் ஆண்டின் மக்கள் தொகை கணக்கெடுப்பின்படி, இஸ்ரேலில் முஸ்லீம் மக்கள் தொகை 18.1% ஆக உள்ளது. முஸ்லீம்களில் பெரும்பான்மையோர் சுன்னி அரபு முஸ்லீம்கள் ஆவர். with an அகமதியா minority.கால்நடைகள் மேய்க்கும் அரபு மொழி பேசும் பெடூயின் முஸ்லீம்கள் பலர் இஸ்ரேல் இராணுவத்தில் பணிபுரிகின்றனர். இஸ்ரேலில் பகாய் சமயத்தின் தலைமைப் பீடம் உள்ளது. சிறிய அளவில் குர்து மற்றும் துருக்கிய இசுலாமியர்கள் இஸ்ரேலில் வாழ்கின்றனர்.  

இரகாத் நகரத்தில் அரபு பெடூயின் முஸ்லீம்கள் 71,300 பேரும், உம் அல்-பாம் மற்றும் நாசரேத் போன்ற நகரங்களில் முறையே 56,000 மற்றும் 55,600 முஸ்லீம்கள் வாழ்கின்றனர். மேற்குக் கரையை ஒட்டிய மேற்குப் பகுதியில் உள்ள 11 நகரங்களில் 2,50,000 இஸ்ரேலிய முஸ்லீம்கள் வாழ்கின்றனர்.  

2020ல் இஸ்ரேலின் வடக்கு மாவட்டத்தின் மக்கள் தொகையில் இஸ்ரேலிய முஸ்லீம்கள் 35.2% , எருசலேம் மாவட்டத்தில் 21.9% , மத்திய மாவட்டத்தில் 17.1%, ஹைபா மாவட்டத்தில் 13.7%, தெற்கு மாவட்டத்தில் 10.9% மற்றும் டெல் அவீவ் மாவட்டத்தில் 1.2% இசுலாமியர்கள் வாழ்கின்றனர்.  

இஸ்ரேலிய முஸ்லீம் மக்கள் தொகையில் 14 மற்றும் 14 வயதிற்குட்பட்டோர் 33.4% ஆக உள்ளனர். 65 வயதிற்கு மேற்பட்டவர்க: 4.3% ஆக உள்ளனர். இஸ்ரேலில் யூத, கிறிஸ்தவ சமயத்தவர்களைக் காட்டிலும் முஸ்லீம் சமூகத்தில் கருவள வீதம் (fertility rate) 2.99 வீதமாக உள்ளது.  

2021ம் ஆண்டின் இறுதியில் இஸ்ரேலின் முஸ்லீம் மக்கள் தொகை 1.707 மில்லியன் (18.1%) ஆக மதிப்பிடப்பட்டுள்ளது.  
2021ல் முஸ்லீம் மக்கள் தொகை வளர்ச்சி வீதம் 2.1% ஆக இருந்தது. கருவள வீதம் (fertility rate) 2.99 வீதமாக உள்ளது. 2021ல் பள்ளி & கல்லூரி மாணவர்கள் எண்ணிக்கை 3,95,348 இருந்தது. மூன்றில் ஒரு பங்கு முஸ்லீம்கள் வீட்டில் சராசரி 6 பேர் வாழ்கின்றனர்  
### அகமதியா
நகரத்தில் அகமதியா முஸ்லிம்களின் மசூதி]]  
இஸ்ரேலின் கைஃபா நகரம், அகமதியா அரேபிய முஸ்லிம்களின் மத்திய கிழக்கின் தலைமையிடமாக உள்ளது. There are about 2,200 Ahmadis in Kababir.  
### சுன்னி இசுலாம்
இஸ்ரேலிய முஸ்லீம்களில் சுன்னி இசுலாமியர்கள் பெரும்பான்மையாக உள்ளனர்.  
### சியா இசுலாம்
வடக்கு இஸ்ரேலின், லெபனான் எல்லைப்பகுதியில் உள்ள 7 கிராமங்களில் பன்னிருவர் சியா இசுலாமியர்கள் பெரும்பான்மையாக உள்ளனர்.  

=
# ஆம்னா மாலிக்



**ஆம்னா மாலிக்** (*Aamna Malick*, பிறப்பு: 5 ஆகத்து 1997) என்பவர் ஒரு பாக்கித்தான் நடிகையாவார். இவர் ஏ-பிளஸ் தொலைக்காட்சியில் *தும்புக்ட்-ஆதிஷ்-இ-இஷ்க்* என்னும் தொலைக்காட்சி நாடகத் தொடர் மூலம் திரைத்துறையில் அறிமுகமானார். *தர் சி ஜாதி ஹை சிலா, மேரி சஹேலி மேரி பாபி, ஃபர்ஸ், மேரா தில் மேரா துஷ்மன் மற்றும் யே நா தி ஹமாரி கிஸ்மத்* போன்ற தொலைக்காட்சி நாடகங்களிலும் நடித்துள்ளார்.  

2022 இல், இவர் *மிஸ் அண்ட் மிஸ்டர் ஷமீம்* வலைத்தொடரில் ஒரு பாத்திரத்தில் நடித்துள்ளார். மாலிக் சமீபத்தில் ஏஆர்ய் தொலைக்காட்சியின் *தமாஷா* என்னும் *பிக் பாஸ்* போன்ற உண்மைநிலை நிகழ்ச்சி போட்டியில் போட்டியிட்டார்.  

## பங்காற்றிய திரைப்படங்கள் மற்றும் தொலைக்காட்சித் நாடகத்தொடர்களின் பட்டியல்
| 2016 | தும்புக்ட் - ஆதிஷ்-இ-இஷ்க் | நிம்மோ |  |
| --- | --- | --- | --- |
| மேரி சஹேலி மேரி பாபி | மெஹ்ரீன் |  |  |
| 2017 | ஃபார்ஸ் | மெஹக் |  |
| மேரா வஜூத் | ஜினோ |  |  |
| நந்த் | குல் ருக் |  |  |
| ஃபர்யாத் | ஷாஜாதி |  |  |
| 2022 | யே நா தி ஹமாரி கிஸ்மத் | சானியா |  |
| ஃபிராடு | ரெஹானா |  |  |
| தமாஷா (உண்மைநிலை நிகழ்ச்சி) | Contestant | Evicted on "Day 21" |  |
| 2022-2023 | ஹூக் | சதாஃப் |  |
| 2023 | ஜீவன் நகர் | நிடா | } |

### வலைத்தொடர்
| 2022 | *Mrs. & Mr. Shameem* | Wajeeha | ஜீ5-யில் வெளிவந்தது | } |
| --- | --- | --- | --- | --- |
# செம்பழுப்பு வால் சிலம்பன்



**செம்பழுப்பு வால் சிலம்பன்** (***மௌபினியா போசிலோடிசு***) என்பது பாரடாக்சோர்னிதிடே குடும்பத்தில் உள்ள ஒரு பறவை சிற்றினமாகும். "சிலம்பன்" என்று அழைக்கப்படும் பல சிற்றினங்களைப் போலவே, இது முன்பு *சில்விடே* குடும்பத்தில் வைக்கப்பட்டது. இது மத்திய சீனாவில் மட்டுமே காணப்படும் அகணிய உயிரி ஆகும்.  

இந்த *மௌபினியா* பேரினமானது 1877ஆம் ஆண்டில் பிரெஞ்சு பறவையியலாளர்களான அர்மண்ட் டேவிட் மற்றும் எமிலி ஓசுடலெட் ஆகியோரால் அறிமுகப்படுத்தப்பட்டது.
# கோபால்தாரா தேயிலைத் தோட்டம்


**கோபால்தாரா தேயிலைத் தோட்டம்** (*Gopaldhara Tea Estate*) என்பது இந்திய மாநிலமான மேற்கு வங்காளத்தில் உள்ள டார்ஜிலிங் மாவட்டத்தின் மிரிக் துணைப்பிரிவில் உள்ள மிரிக் சிடி தொகுதியில் உள்ள ஒரு தேயிலைத் தோட்டமாகும்.  

## சொற்பிறப்பியல்
1881ல் 'கோபால்' என்ற நபருக்குச் சொந்தமான பசுமையான நெல் வயல்களில் தேயிலைத் தோட்டம் உருவாக்கப்பட்டது. 'தாரா' என்பது உள்ளூர் நேபாளி மொழியில் ஒரு சிறிய நீரோடை என்பதாகும். கோபாலின் நெல் வயல்களில் பல சிறு ஓடைகள் குறுக்கிட்டன. இந்த இருசொற்களையும் சேர்த்து "கோபால்தாரா" எனப் பெயரிடப்பட்டது.  

## வரலாறு
1881ஆம் ஆண்டில், தப்பு மற்றும் தாரா சாகிப்பிற்காக ஒரு புதிய தோட்டம் உருவாக்கப்பட்டது. 1920-ல் தேயிலைத் தோட்டத்தை கிங்சுலே வாங்கினார். இவர் இதை 1947-ல் மூல்ஜி சிக்கா நிறுவனத்திற்கு விற்றார். தல்சந்த் சாரியா 1953-54ல் கோபால்தாரா தேயிலைத் தோட்டத்தை வாங்கினார். 2020ஆம் ஆண்டு நிலவரப்படி, இவரது மகன் சிவ் சாரியா மற்றும் அவரது பேரன் கிருசிகேசு சாரியா ஆகியோர் சோனா தேயிலைக் குழுமத்தின் பதாகையின் கீழ் கோபல்தாரா தேயிலைத் தோட்டத்தினை நிர்வகிக்கின்றனர். இந்த குழு டார்ஜிலிங்கில் உள்ள ரோகினி தேயிலைத் தோட்டம் மற்றும் டோர்சில் உள்ள நியூ க்ளென்கோ மற்றும் சூனாகாச்சி தேயிலைத் தோட்டங்களையும் நிர்வகிக்கிறது.  

## நிலவியல்

கோபால்தாரா தேயிலைத் தோட்டம், "டார்ஜிலிங்கின் பெருமைகளில் ஒன்று". டார்ஜிலிங்கில் டார்ஜிலிங் தேயிலையினை அதிக அளவில் உற்பத்தி செய்யும் தேயிலைத் தோட்டங்களில் இதுவும் ஒன்றாகும். மொத்தமுள்ள , தேயிலைப் பயிரிடப்படுகிறது. இந்த தேயிலைத் தோட்டம் உயரத்தில் பரப்பளவில் அமைந்துள்ளது. டார்ஜிலிங்கின் உயரமான பகுதியும் ஈரப்பதம் மற்றும் சூரிய ஒளியின் சரியான அளவும் முதிர்ந்த உயர்தர தேயிலை இலைகளுக்கு ஏற்றதாக உள்ளது. இங்குக் காணப்படும் மேக மூட்டம் நறுமணம் நீடிக்க உதவுகிறது. கோபல்தாரா தேயிலைத் தோட்டம் முதல் தரத் தேயிலை உற்பத்தி செய்கிறது. இதில் பெரும்பாலானவை ஏற்றுமதி செய்யப்படுகின்றன. அதிக உயரத்தில் குளிர்ச்சியான சூழலின் விளைவாக, தேயிலைச் செடிகள் மெதுவான வேகத்தில் வளரும். பொதுவாகத் தேயிலைத் தோட்டங்கள் தேயிலை செடிகளை 5 ஆண்டுக் கால தேயிலை கவாத்து செய்தல் சுழற்சியைப் பின்பற்றுகிறது. அதிக உயரத்தில் இது 7 வருடச் சுழற்சியாக மாறும்.  

<small>குறிப்பு: துணைப்பிரிவில் உள்ள சில குறிப்பிடத்தக்க இடங்களை வரைபடம் காட்டுகிறது. வரைபடத்தில் குறிக்கப்பட்ட அனைத்து இடங்களும் பெரிய முழுத்திரை வரைபடத்தில் இணைக்கப்பட்டுள்ளன</small>  

## மேம்பாடு
கோபால்தாரா தேயிலைத் தோட்டம் கருப்பு, பச்சை, வெள்ளை, ஊலாங், சுவையூட்டப்பட்ட, சிறப்புத் தேநீர் மற்றும் கைவினைத் தேநீர் போன்ற அனைத்து வகைகளிலும் சிறந்த டார்ஜீலிங் தேயிலையை உற்பத்தி செய்கிறது. புதிய தொழிற்சாலை ஒன்றும் அமைக்கப்பட்டுள்ளது. காலியாக உள்ள உயரமான பகுதிகளில் புதிய ரகங்கள் பயிரிடப்படுகின்றன.
# கியான்சித்தா



**கியான்சித்தா** (பர்மியம்: ကျန်စစ်သား,) என்பவர் பர்மாவை ஆண்ட பேகன் அரசமரபைச் சேர்ந்த மன்னராவார். இவர் பர்மாவை மன்னராக 1084 முதல் 1112 வரை ஆண்டார். இவர் மிகப்பெரிய பர்மிய மன்னர்களில் ஒருவராகக் கருதப்படுகிறார். இவர் தனது தந்தை அனவ்ரஹ்தாவால் கொண்டுவரப்பட்ட சமூக, பொருளாதார மற்றும் கலாச்சார சீர்திருத்தங்களைத் கடைப்பிடித்து ஆட்சிச் செய்தார். இவரது 28 ஆண்டுகால ஆட்சியில் உலகளவில் அங்கீகாரம் பெற்ற சக்தியாக மாறினார். பர்மிய மொழியும் அதனின் பண்பாடும் தொடர்ந்து நிலைபெற்றது.  

தொடக்க வாழ்க்கையில், கியான்சித்தா புகழ்பெற்ற வெற்றிகரமான கட்டளையாளராக இருந்தார். இவர் பேகன் பேரரசை நிறுவிய அனவ்ரஹ்தாவின் முக்கிய இராணுவ போர்த்தொடர்களுக்கு தலைமை தாங்கினார். இராணி மணிசண்டாவுடனான கள்ள உறவால் இவர் 1070 - 1080களில் இரண்டு முறை நாடுகடத்தப்பட்டார். கியான்சித்தா 1084-ல் சா லூ மன்னரைக் கொன்ற ஒரு பெரிய மோன் கிளர்ச்சியை அடக்கியப் பின்பு அரியணை ஏறினார். இவரது ஆட்சி பெரும்பாலும் அமைதியாக இருந்தது. மோன் கலாச்சாரத்தின் பெரும் அபிமானியாக இருந்தார். இவர் மோன் மக்கள் வசிக்கும் தெற்கு பகுதி நோக்கிய ஒரு சமரசக் கொள்கையை பின்பற்றினார். இவரது நீதிமன்றத்திலும் மோன் மொழிக்கும் அதனின் பண்பாட்டுக்கும் தொடர்ந்து ஆதரவு நிலைப்பாடுகளை அளித்தார்.  

இவர் தனது தந்தை அனவ்ரஹ்தாவின் சிவேஜிகன் தூபியை கட்டி முடித்து, பின்பு ஆனந்த கோவிலையும் கட்டினார். இவரது ஆட்சிக்காலத்தில் பேகன் இராச்சியம் பௌத்த சமய கற்றலுக்கான முக்கிய இடமாக ஆனது. தென்கிழக்கு ஆசியாவில் கெமர் பேரரசுடன் இணைந்து பேகன் இராச்சியம் ஒரு பெரும் சக்தியாக உருவெடுத்தது. சீனத்தை சேர்ந்த சொங் அரசமரபும், இந்தியாவைச் சேர்ந்த சோழ அரசமரபும் ஒரு இறையாண்மை இராச்சியமாக அங்கீகரித்தது.  

கியான்சித்தா பர்மிய வரலாற்றில் மிகவும் புகழ்பெற்ற மன்னர்களுள் ஒருவர். அவரது வாழ்க்கைக் கதைகள் பர்மிய இலக்கியங்களும், நாடகங்களிலும், சினிமாவிலும் மீண்டும் மீண்டும் கூறப்படுகின்றன.
# அங்கனூர்


**அங்கனூர்** (*Anganur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள சன்னாசிநல்லூர் ஊராட்சி செந்துறை வட்டத்தில் உள்ள ஒரு கிராமம் ஆகும். செந்துறையிலிருந்து 14 கி.மீ. தூரத்திலும் திட்டக்குடியிலிருந்து 8 கி. மீ. தூரத்திலும் உள்ளது. இந்த கிராமத்தைக் கடந்து சின்ன ஆறு (சிறிய ஆறு) ஓடுகிறது. தொல் திருமாவளவன் என்ற தமிழர் தலைவர் இங்குப் பிறந்தவர்.
# சின்னப்பட்டக்காடு


**சின்னப்பட்டக்காடு** (*Chinnapattakadu*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும் . இது மாவட்டத் தலைமையகமான அரியலூரிலிருந்து தெற்கே 24 கி. மீ. தொலைவில் அமைந்துள்ளது.  

## மக்கள்தொகை
மக்கள்தொகைக் கணக்கெடுப்பின்படி சின்னப்பட்டக்காடு கிராமத்தில் 1228 ஆண்கள் 1189 பெண்கள் என 2417 பேர் வசித்தனர்.
# நமங்குணம்


**நமங்குணம்** (*Namangunam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, நமங்குணம் கிராமத்தில் 1683 ஆண்கள் மற்றும் 1763 பெண்கள் என மொத்தம் 3446 பேர் இருந்தனர்.
# இடையக்குறிச்சி


**இடையக்குறிச்சி** (*Edaayankurichi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள ஆண்டிமடம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, இடையன்குறிச்சியில் 2000 ஆண்கள் மற்றும் 2015 பெண்கள் என மொத்தம் 4015 பேர் இருந்தனர்.
# போரா ஆறு

**போரா ஆறு** (*Pora river*) இந்தியாவின் மகாராட்டிர மாநிலத்திலுள்ள நாக்பூர் நகரின் தெற்குப் பகுதியில் பாய்கிறது. போரா நதி நாக் ஆற்றின் வலது கரையில் ஓடும் ஒரு துணை நதியாகும்.  

போரா ஆற்றின் தோற்றம் கண்டுபிடிக்கப்படவில்லை, ஆனால் இது சோனேகாவ் ஏரியின் நீர்ப்பிடிப்புப் பகுதியில் எங்காவது தோன்றியிருக்கலாம் என்று நம்பப்படுகிறது. தென்மேற்கு நாக்பூரில் உள்ள யசோதா நகர் பகுதியில் இந்த நதி தோன்றியதாகவும் சில ஆதாரங்கள் கூறுகின்றன. செய்தாலா சாலை, திருமூர்த்திநகர், கம்லா, சோமல்வாடா, மணீசுநகர் மற்றும் பெசா வழியாக நாக் நதியுடன் சங்கமமாகிறது. நாக் மற்றும் போரா நதிகள் சங்கமிக்கும் இடம் தீத்தூர் அருகே உள்ளது. போரா நதி நாக் நதியின் இரண்டாவது கிளை நதியாகும். நாக்பூர் நகராட்சி ஆணையம் ஆங்கிலேயர் காலத்தில் தயாரிக்கப்பட்ட நகரத்தின் நிலப்பரப்புத் தாள்களில் நதியின் இருப்பைக் கண்டறிந்து அதன் சாதனையைப் பதிவு செய்துள்ளது.சககர் நகரில் சோனேகான் சாலைப் பாலத்திற்கு அருகில் ஒரு பழமையான நாக் கோயில் உள்ளது.
# தயாசங்கர் திவாரி

**தயாசங்கர் திவாரி** (*Dayashankar Tiwari*) இந்தியாவைச் சேர்ந்த ஓர் அரசியல்வாதியாவார். நாக்பூரின் 54 ஆவது மேயராக இவர் பணியாற்றினார். சிறந்த சொற்பொழிவு திறன்களுக்காக அறியப்பட்டார்.  

தயாசங்கர் திவாரி ஒரு முதுகலை பட்டதாரியாவார். கலை பாடத்தில் இவர் முதுகலைப் பட்டம் பெற்றார். நாக்பூர்நகராட்சி ஆணையத்திற்கு பாரதிய சனதா கட்சியின் பிரதிநிதியாக மேயராக நியமிக்கப்பட்டார். 151 உறுப்பினர்களைக் கொண்ட நாக்பூர் நகராட்சியில் 107 வாக்குகளைப் பெற்று தயாசங்கர் திவாரி வெற்றி பெற்றார். இவரை எதிர்த்து போட்டியிட்ட காங்கிரசு கட்சி வேட்பாளர் இரமேசு புனேகர் 27 வாக்குகள் மட்டுமே பெற்றார். சந்தீப் இயோசி பதவி விலகிய பின்னர் இவர் இப்பதவிக்கு வந்தார்.
# சிறுசக்கர மல்லி


## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
**பிறப்பிடம்**: அந்தமான் தீவுகள், அசாம், லாவோஸ், மலாயா, தாய்லாந்து, வியட்நாம் ஆகிய இடங்களை, இத்தாவரயினத்தின் பிறப்பிடங்களாக பன்னாட்டு அறிஞர்கள் ஏற்றுக் கொண்டுள்ளனர்.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# ஆந்திரர்

**ஆந்திரர்** (*Andhirar*) தெலுங்குமொழி பேசும் மக்கள் ஆந்திரர்களென்றும், அவர்கள் மிகுதியாக வசிக்கும் தக்கிணப் பகுதியை ஆந்திர நாடென்றும் வழங்கப்படுகிறது. ஆதி ஆந்திரர் சமூகத்தினர் தெலுங்கு மொழியை தாய் மொழியாகக் கொண்ட சமூகத்தினராவர்.  

ஆந்திரரைப் பற்றிய குறிப்பு முதன்முதல் ஐதரேய பிராமணத்தில் (கி.மு. 700) காணப்படுகிறது. புண்டரர், சபரர், புளிந்தர், மூதிபர் இவர்களைப் போலவே ஆந்திரரையும் விந்தியப்பிரதேசத்தில் வாழும் தசுயுக்கள் என்னும் ஆரியரல்லாத இனத்தார் என்று இந்நூல் கூறுகிறது.  

அதற்குப்பின் கி. பி. முதல் நூற்றாண்டில் உரோமாபுரியில் வாழ்ந்த பிளினி ஆந்திர சாம்ராச்சியத்தில் அரண்களோடு கூடிய 30 நகரங்களும், 1,00,000 காலாட்படையும், 2,000 குதிரை வீரர்களும், 1,000 யானைகளும் இருந்ததாகக் கூறுகிறார்.  

புராணங்களையும் கல் வெட்டுக்களையும் ஆதாரமாகக் கொண்டு ஆந்திர சாம்ராச்சிய வம்ச பரம்பரையைக் காலமுறைப்படுத்தி அறுதியிடலாமாயினும், இப்போது தெலுங்கு நாடென்று கூறிவரும் பகுதியை இவ்வரசர் ஆண்டனரென்று சொல்ல முடியாது. தக்கிணத்தின் வடமேற்குக் கோடி, வடகன்னட மாவட்டத்தின் வட பகுதி, மேலைக் கடற்கரைப் பகுதி, கலிங்க நாட்டின் மேற்கெல்லையை ஒட்டிய தக்கிணத்தின் வடபகுதி, மைசூர், பெல்காம், தார்வார் இவற்றின் சிற்சில பகுதிகள் ஆகிய இந்நிலப்பரப்பில் ஆந்திர மன்னரின் ஆட்சி ஓங்கியிருந்ததென்று மட்டும் சொல்லலாம். இவர்கள் பின்னர் பல்லாரியிலும், கிருட்டிணா, கோதாவரி மாவட்டங்களிலும் தமது ஆட்சியைச் செலுத்தினார்கள். இவர்கள்தாம் இக் காலத்தில் வாழும் தெலுங்கு மக்களின் மூதாதைகள் என்றும், இவர்கள் வழங்கிய ஆந்திர மொழியே இப்போது வழங்கிவரும் தெலுங்கு மொழியின் பழைய வடிவம் என்றும் திட்டமாக அறிவதற்குச் சான்றுகள் இல்லை.  

தெலுங்கு மொழியின் ஆதிகவியாகிய நன்னய்யர் (11ஆம் நூ.) தாம் எழுதிய நூலின் மொழிக்குத் தெலு(ங்)கு என்னும் சொல்லை வழங்கினரேயன்றி ஆந்திர என்னும் சொல்லை வழங்கவில்லை. அதற்குப் பின் வந்த நன்னிசோடர் (12ஆம் நூ.) தெலு(ங்)கு என்னும் சொல்லை மொழிக்கும், ஆந்திர என்னும் சொல்லைத் தெலுங்கிலக்கியம் செழித்து விளங்கிய நாட்டுக்கும் வழங்கினார். அது முதற்கொண்டு புலவரும் பாவலரும் 'ஆந்திர' என்னும் சொல்லையே மக்களுக்கும் மொழிக்கும் வழங்கி வரலாயினர். எனினும் தெலுகு, தெனுகு என்னும் சொற்களும் வழக்கில் இருந்து வந்தன.  

எனவே, ஐதரேய பிராமணத்தில் குறித்துள்ளபடி பண்டைக்காலம் முதல் ஆந்திரர்கள் விந்தியப் பிரதேசத்தில் இருந்திருக்க வேண்டுமென்றும், அங்கிருந்து கிருட்டிணா நதியின் முகத்துவாரத்தையடுத்த நிலப்பகுதிவரை பரவியிருக்கலாமென்றும், கி. பி. முதல் நூற்றாண்டில் ஆண்ட மன்னனாகிய ஆலரின் சப்தசதியில் குறிப்பிட்டபடி அவர்களுடைய மொழி பைசாச மொழியின் சிதைவா யிருக்கலாமென்றும் தெளிவாகிறது. தெலுங்கு திராவிட மொழிகளுள் ஒன்றாகும்.
# சாய் பிரதாப் அன்னய்யகாரி



**சாய் பிரதாப் அன்னய்யகாரி** (*Sai Prathap Annayyagari*) இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். 1944 ஆம் ஆண்டு செப்டம்பர் மாதம் 20 ஆம் தேதியன்று இவர் பிறந்தார். 1989 ஆம் ஆண்டு முதல் 1999 ஆம் ஆண்டு வரையிலும், மீண்டும் 2004 ஆம் ஆண்டு முதல் 2014 ஆம் ஆண்டு வரையிலும் இராசம்பேட்டை மக்களவையை பிரதிநிதித்துவப்படுத்தினார். இவரது கடைசி ஆட்சிக் காலத்தில், இரண்டாவது மன்மோகன் சிங் அமைச்சரவையில் கிட்டத்தட்ட இரண்டு ஆண்டுகள் எஃகுத் துறை அமைச்சராகவும், ஆறு மாதங்கள் கனரகத் தொழில்கள் மற்றும் பொதுத் தொழில்துறை அமைச்சராகவும் பணியாற்றினார்.  

தெலுங்கானா இயக்கத்தை இவர் எதிர்த்தார், மேலும் புதிய மாநிலத்தை உருவாக்க அரசாங்கம் ஒப்புதல் அளித்த காரணத்தால் அக்டோபர் 2013 ஆம் ஆண்டு அக்டோபர் மாதத்தில் தனது நாடாளுமன்ற உறுப்பினர் பதவியை விட்டு விலகினார். எனினும் பிறர் வற்புறுத்தலின் பேரில் பதவி விலகல் நிராகரிக்கப்பட்டது.  

2016 ஆம் ஆண்டு மார்ச்சு மாதத்தில் தெலுங்கு தேசம் கட்சியில் சேரும் வரை, இவரது அரசியல் வாழ்க்கை முழுவதும் இந்திய தேசிய காங்கிரசு கட்சியில் உறுப்பினராக இருந்தார் இருப்பினும், கட்சியை விட்டு விலகி 2019 ஆம் ஆண்டு மே மாதத்தில் காங்கிரசு கட்சியில் மீண்டும் சேர்ந்தார்
# சப்பம் அரி



**சப்பம் அரி** (*Sabbam Hari*) இந்தியாவின் விசாகப்பட்டினம் நகரத்தைச் சேர்ந்த ஓர் அரசியல்வாதியாவார். 1952 ஆம் ஆண்டு சூன் மாதம் முதல் தேதியன்று இவர் பிறந்தார். தகரபுவலசை அடுத்துள்ள சிட்டிவலசை இவரது சொந்த ஊராகும்.  

சப்பம் அரி தற்செயலாக அரசியலில் நுழைந்தார். பின்னர் நகர இளைஞர் காங்கிரசு தலைவராக நியமிக்கப்பட்டார். நகர காங்கிரசு கட்சியில் தீவிரமாக இருந்த இவர், குறுகிய காலத்தில் அங்கீகாரம் பெற்றார். 15ஆவது மக்களவையில் இந்திய தேசியக் காங்கிரசு கட்சியின் சார்பில் விசாகப்பட்டினம் மாவட்டத்தில் உள்ள அனகாபல்லி தொகுதியில் போட்டியிட்டு வென்றார். விசாகப்பட்டினத்தின் மேயராகவும் இவர் பணியாற்றினார். ஊழல் குற்றச்சாட்டுகள் இல்லாமல் ஆட்சி செய்தார். விசாகப்பட்டினம் இவரது ஆட்சியில் சுகாதாரத்தை தனியார்மயமாக்கிய முதல் நகரமாக மாறியது.  

## வகித்த பொறுப்புகள்
- 15 ஆவது மக்களவையில் நாடாளுமன்ற உறுப்பினர்
- தொழில்துறைக்கான நாடாளுமன்றக் குழு உறுப்பினர்
- விசாகப்பட்டின நகராட்சி ஆணையத்தின் மேயர்.

## இறப்பு
2019 ஆம் ஆண்டு கோவிட்-19 பெருந்தொற்றால் பாதிக்கப்பட்டு மே மாதம் 3 ஆம் தேதியன்று இறந்தார்.
# தில்சான் மதுசங்க



**லோகுமாரக்கலகே தில்சான் மதுசங்க (பாபா)** (பிறப்பு 18 செப்டம்பர் 2000) ஒரு தொழில்முறை இலங்கை துடுப்பாட்ட வீரர் ஆவார். அவர் தற்போது இலங்கைக்காக பன்னாட்டு இருபது20 மற்றும் ஒருநாள் பன்னாட்டுப் போட்டிகளில் விளையாடி வருகிறார்.  

## உள்ளூர்ப் போட்டிகள்
அவர் 2019-20 பிரீமியர் லீக் போட்டியில் கோல்ட்ஸ் துடுப்பாட்டக் கழகத்திற்காக 13 மார்ச் 2020 அன்று தனது முதல்தரப் போட்டிகளில் அறிமுகமானார். அக்டோபர் 2020 இல், லங்கா பிரீமியர் லீக்கின் தொடக்கப் பதிப்பிற்காக அவர் தம்புள்ளை வைகிங்கால் ஒப்பந்தம் செய்யப்பட்டார். அவர் 2020 லங்கா பிரீமியர் லீக்கில் தம்புள்ளை வைகிங்கிற்காக 9 டிசம்பர் 2020 அன்று தனது இருபது20 போட்டிகளில் அறிமுகமானார்.  

ஆகஸ்ட் 2021 இல், அவர் 2021 இலங்கைத் துடுப்பாட்ட அழைப்பு இருபது20 லீக் போட்டிக்கான இலங்கைத் துடுப்பாட்ட நீல அணியில் இடம் பெற்றார். நவம்பர் 2021 இல், அவர் 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து காலி கிளாடியேட்டர்ஸ் அணிக்காக விளையாடத் தேர்ந்தெடுக்கப்பட்டார். ஜூலை 2022 இல், லங்கா பிரீமியர் லீக்கின் மூன்றாவது பதிப்பிற்காக அவர் யாழ்ப்பாண கிங்ஸால் ஒப்பந்தம் செய்யப்பட்டார்.  

## பன்னாட்டுப் போட்டிகள்
சனவரி 2020 இல், அவர் 2020 19 வயதுக்குட்பட்ட துடுப்பாட்ட உலகக் கோப்பைக்கான இலங்கை அணியில் இடம் பெற்றார். 27 ஜனவரி 2020 அன்று, நைஜீரியாவுக்கு எதிரான இலங்கையின் பிளேட் காலிறுதிப் போட்டியில், மதுசங்க ஐந்து விக்கெட்டுகளை வீழ்த்தினார்.  

2020 டிசம்பரில், தென்னாப்பிரிக்காவுக்கு எதிரான தொடருக்கான இலங்கையின் தேர்வுத் துடுப்பாட்ட அணியில் மதுசங்க இடம்பிடித்தார். பிப்ரவரி 2021 இல், மேற்கிந்தியத் தீவுகளுக்கு எதிரான தொடருக்கான இலங்கையின் வரையறுக்கப்பட்ட நிறைவுகள் அணியில் மதுசங்க இடம்பிடித்தார்.  

ஜூலையில், பாகிஸ்தானுக்கு எதிரான இலங்கையின் சொந்த தொடரில் அவர் மீண்டும் தேர்வுத் துடுப்பாட்ட அணியில் இடம்பிடித்தார். ஆகஸ்ட் 2022 இல், அவர் 2022 ஆசியக் கோப்பைக்கான இலங்கையின் பன்னாட்டு இருபது20 அணியில் இடம்பிடித்தார். அவர் 27 ஆகஸ்ட் 2022 அன்று ஆப்கானித்தானுக்கு எதிராக பன்னாட்டு இருபது20 போட்டிகளில் அறிமுகமானார். மதுசங்க தனது பன்னாட்டுத் துடுப்பாட்ட வாழ்க்கைக்கு ஒரு நம்பிக்கைக்குரிய தொடக்கத்தை ஏற்படுத்தினார், குறிப்பாக இந்தியாவுக்கு எதிரான போட்டியில், அவர் வலது கை மட்டையாளர்களுக்கு உள்வரும் பந்துகள் மூலம் இந்தியாவின் முன்வரிசைத் துடுப்பாட்டக்காரர்க்ளை ஆட்டமிழக்கச் செய்தார். இரண்டு முறை விராட் கோலியை ஆட்டமிழக்கச் செய்தார் .  

10 சனவரி 2023 அன்று இந்தியாவுக்கு எதிராக மதுசங்க பன்னாட்டு ஒருநாள் போட்டிகளில் அறிமுகமானார். தனது முதல் பன்னாட்டு ஒருநாள் இலக்காக ரோஹித் சர்மாவின் இலக்கை மதுசங்க கைப்பற்றினார். அவர் 24 ஜூலை 2023 அன்று பாகிஸ்தானுக்கு எதிராகத் தேர்வுப் போட்டியில் அறிமுகமானார்.
# திகனை


**திகன** {*Digana*) இலங்கையில் உள்ள ஒரு கிராமம். இது மத்திய மாகாணத்தில் கண்டிக்கும் தெல்தெனியவுக்கும் இடையில் ஏ-26 நெடுஞ்சாலையில் அமைந்துள்ளது. இவ்வூர் டொலமைட் கனிமத்திற்கு பெயர் பெற்றது. பரோபகாரி அசீசு முகம்மத் ரவுஃப் இலங்கைக்கு டொலமைட்டை அறிமுகப்படுத்தினார். திகனவில் பல டொலமைட் தொழிற்சாலைகள் உள்ளன.  

தெல்தெனிய விக்டோரியா அணை கட்டப்பட்ட போது நீரில் மூழ்கியதால் அதன் அனைத்து அயலகங்களுக்கும் பிரபலமான மாற்று நகரமாகத் திகன மாறியது. இங்கு சுமார் 2000 குடும்பங்களைச் சேர்ந்த பல இன சமூகத்தினர் வாழ்கின்றனர்.  

2018 மார்ச்சு மாதத்தில் இங்குள்ள முசுலிம்களுக்குச் சொந்தமான வீடுகளும் விற்பனை நிலையங்களும், பள்ளிவாசல் ஒன்றும் தாக்கப்பட்டதில் இங்கு இனக்கலவரம் மூண்டது.
# புளுட்டோனியம்(III) அயோடைடு


**புளுட்டோனியம்(III) அயோடைடு** (*Plutonium(III) iodide*) என்பது PuI<sub>3</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியத்தின் அயோடைடு உப்பாக இது கருதப்படுகிறது.  

## தயாரிப்பு
புளுட்டோனியத்துடன் பாதரச(II) அயோடைடு வினைபுரிவதால் புளுட்டோனியம்(III) அயோடைடு உருவாகிறது:  

:  

புளுட்டோனியமும் ஐதரசன் அயோடைடும் 450 பாகை செல்சியசு வெப்பநிலையில் வினைபுரிந்தாலும் புளுட்டோனியம்(III) அயோடைடு உருவாகிறது. இவ்வினையில் சிறிதளவு ஆக்சஜன் மற்றும் நீர் மட்டுமே பங்கேற்றாலும் உருவாக்கப்படும் புளுட்டோனியம்(III) அயோடைடு உடனடியாக புளுட்டோனியம் அயோடைடு ஆக்சைடு ஆக நீராற்பகுப்பு அடைகிறது.  

:  

## பண்புகள்
புளுட்டோனியம்(III) அயோடைடு 777 பாகை செல்சியசு வெப்பநிலையில் உருகும். பச்சை நிற திடப்பொருளாக இது காணப்படுகிறது. a = 433 பைக்கோமீட்டர், b = 1395 பைக்கோமீட்டர் மற்றும் c = 996 பைக்கோமீட்டர் என்ற அணிக்கோவை அளவுருக்கள் கொண்டதாக Ccmm (எண். 63) என்ற இடக்குழுவுடன் புளுட்டோனியம்(III) புரோமைடு போல நேர்சாய்சதுரக் கட்டமைப்பில் புளுட்டோனியம்(III) அயோடைடு படிகமாகிறது.
# சேசகிரி ராவ்



**சேசகிரி ராவ்** (*Seshagiri Rao*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1933 ஆம் ஆண்டு இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் ஆந்திரப் பிரதேச சட்டமன்றத்தில் உறுப்பினராகவும் ஆந்திரப்பிரதேச சட்டமன்ற குழுவில் உறுப்பினராகவும் இருந்தார்.  

## வாழ்க்கைக் குறிப்பு
சேசகிரி ராவ் பாபட்லா கல்வி சங்கத்தின் தலைவராக இருந்தார். பாபட்லா பொறியியல் கல்லூரியையும் நிறுவினார். 1981 ஆம் ஆண்டு ஆந்திரப் பிரதேச சட்ட மேலவை உறுப்பினராகத் தேர்ந்தெடுக்கப்பட்டார். 1994 ஆம் ஆண்டு நடைபெற்ர தேர்தலில் பாபட்லா தொகுதியிலிருந்து தெலுங்கு தேசம் கட்சி வேட்பாளராக ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். பின்னர், இவர் இந்திய தேசிய காங்கிரசு கட்சியில் சேர்ந்தார். குண்டூர் மாவட்ட காங்கிரசு கமிட்டியின் தலைவராகவும், ஆந்திரப் பிரதேச காங்கிரசு கமிட்டியின் பொதுச் செயலாளராகவும் பணியாற்றினார்.  

2019 ஆம் ஆண்டு நவம்பர் மாதம் 18 ஆம் தேதியன்று தன்னுடைய 86 ஆவது வயதில் சேசகிரி ராவ் இறந்தார்.
# தூபகெரெ


**தூபகெரெ** என்பது இந்தியாவின் கர்நாடக மாநிலத்தில் உள்ள பெங்களூர் ஊரக மாவட்டத்தில் உள்ள ஒரு நகரம் மற்றும் கிராம ஊராட்சி ஆகும். தூபகெரெயில் கன்னடம் பேசப்படுகிறது. இதன் மக்கள் தொகை 2,199 ஆகும். இந்த ஊர் தொட்டபல்லாபூருக்கு அருகில் உள்ள முக்கிய வேளாண் மையமாகும்.  

## அமைவிடம்
இந்த ஊரானது மாவட்ட தலைநகரான பெங்களூரில் இருந்து 23 கிலோமீட்டர் தொலைவிலும், தொட்டபல்லாபூரில் 15 கிலோமீட்டர் தொலைவிலும் உள்ளது.  

## மக்கள் வகைபாடு
இந்த கிராமத்தில் 564 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 2485 ஆகும். இதில் பெண்களின் எண்ணிக்கை 1207 (48.6 %) என்றும், ஆண்களின் எண்ணிக்கை 1278 என்றும் உள்ளது. கல்வியறிவு பெற்றவர்கள் விகிதம் 65.3 % ஆகும்.  

## பள்ளிகளும் கல்லூரிகளும்

1. அரசு மேல்நிலைப்பள்ளி, தூபகெரெ
1. அரசு புகுமுக வகுப்புக் கல்லூரி, தூபகெரெ

## வங்கி

1. கார்ப்பரேசன் வங்கி, தூபகெரெ

## சுற்றுலா ஈர்ப்புகள்

- மாகாளி துர்கை மலை : ஸ்ரீ சுப்பிரமணிய காட்டி
- இராகவேந்திர சுவாமி மடம்: லக்கசந்திரா.
- பிரசன்ன இலட்சுமி வெங்கடேசுவர சுவாமி கோயுல் : தூபகெரே
- காட்டி சுப்பிரமணிய சுவாமி கோயில் : காட்டி சுப்பிரமணியா
# கனிதி விசுவநாதம்



**கனிதி விசுவநாதம்** (*Kanithi Viswanatham*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1932 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் 1989 மற்றும் 1991 ஆம் ஆண்டுகளில் இந்திய நாடாளுமன்றத்தின் கீழவையான மக்களவைக்கு இரண்டு முறை தேர்ந்தெடுக்கப்பட்டார். சிறீகாகுளம் மக்களவைத் தொகுதியை  
கனிதி விசுவநாதம் பிரதிநிதித்துவப்படுத்தினார். சுகாதாரம் மற்றும் உடல்நல அமைச்சகத்தின் தூதரகக் குழு உறுப்பினராகவும் இவர் இருந்துள்ளார்.  

## இறப்பு
கனிதி விசுவநாதம் 15 ஏப்ரல் 2023 ஆம் ஆண்டு ஏப்ரல் மாதம் 15 ஆம் தேதியன்று ஆந்திரப் பிரதேசத்தின் சிறீகாகுளத்தில் தனது சொந்த மாவட்டத்தில் காலமானார். இறக்கும்போது அவருக்கு வயது 90 ஆகும்.
# ரஃபா


**ரஃபா** என்பது காசாக்கரையின் தெற்குப் பகுதியில் அமைந்துள்ள பாலத்தீனிய நகரமாகும். ரஃபா ஆளுநரகத்தின் மாவட்டத் தலைநகரமாக இருக்கும் இந்நகரம் காசா நகருக்கு தென்மேற்கில் தொலைவில் அமைந்துள்ளது. 2014 ஆம் ஆண்டுக் கணக்கெடுப்பின்படி, இந்நகரத்தின் மக்கட்தொகை 152,950 ஆகும். இவர்களில் பெரும்பாலானோர் முன்னாள் பாலத்தீனிய அகதிகள் ஆவர்.  

1982 ஆம் ஆண்டு சினாயிலிருந்து இசுரேல் வெளியேறியபோது, ரபா இரண்டாகப் பிரிக்கப்பட்டது. ஒரு பகுதி காசாக்கரையிலும், மற்றொரு பகுதி எகிப்து நாட்டிலும் அமைந்தன. குடும்பங்கள் பிரிக்கப்பட்ட இந்த நிகழ்வின்போது, முள்வேலிகளால் ஆன தடுப்புகள் அமைக்கப்பட்டன.  

எகிப்திற்கும் பாலத்தீனிய நாட்டிற்கும் இடையேயுள்ள ஒரேயொரு கடக்குமிடமான ரஃபா எல்லையைக் கடக்கும் பகுதி இந்த நகரில் அமைந்துள்ளது. காசாக்கரையில் செயல்பாட்டில் இருந்த ஒரேயொரு வானூர்தி நிலையமான யாசர் அராபத் வானூர்தி நிலையமானது இந்நகரின் தெற்குப் பகுதியில் அமைந்துள்ளது. 1998 ஆம் ஆண்டு முதல் 2001 ஆம் ஆண்டு வரை செயல்பாட்டிலிருந்த இந்த வானூர்தி நிலையம் இசுரேலிய இராணுவத்தால் குண்டுகள் வீசப்பட்டும், இடிப்புந்துகளால் சேதப்படுத்தப்படும் செயலிழந்தது. ஹமாஸ் போராளிக் குழுவால் இசுரேலிய போர்வீரர்கள் கொல்லப்பட்டதையடுத்து, இசுரேலிய இராணுவம் இந்த நடவடிக்கைகளை மேற்கொண்டது.
# வேதாசு வெங்கையா



**வேதாசு வெங்கையா** (*Vedas Venkaiah*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1941 ஆம் ஆண்டு மார்ச்சு மாதம் இரண்டாம் தேதியன்று சூரியப்பேட்டையின் குடகுதாவில் இவர் பிறந்தார். இவரது தந்தையின் பெயர் இராமையா வெங்கையா என்பதாகும். 1967-70 ஆம் ஆண்டில் ஐதராபாத்தில் உள்ள உசுமானியா பல்கலைக்கழகத்தில் சட்டம் படித்து பட்டம் பெற்றார். வணிகவரி உதவி ஆணையராக பணியாற்றி ஓய்வு பெற்றார். இந்திய தேசியக் காங்கிரசு கட்சியின் உறுப்பினராக இருந்த இவர் 2004 ஆம் ஆண்டு முதல் 2009 ஆம் ஆன்டு வரை ஆந்திரப் பிரதேசத்தின் சூரியப்பேட்டை சட்டமன்ற தொகுதியின் சட்டமன்ற உறுப்பினராகவும் இருந்தார்.  

ஒருங்கிணைந்த ஆந்திரப் பிரதேசத்தில் 2004 ஆம் ஆண்டு நடைபெற்ற சட்டமன்றத் தேர்தலில், காங்கிரசு கட்சி சார்பில் சூரியப் பேட்டை சட்டமன்றத் தொகுதியில் போட்டியிட்டு, தெலுங்கு தேசம் கட்சி வேட்பாளர் ரசினி குமாரியை விட 11,518 வாக்குகள் அதிகம் பெற்று வெற்றி பெற்றார்.
# எம். நாராயண ரெட்டி



**எம். நாராயண ரெட்டி** (*M. Narayana Reddy*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1931 ஆம் ஆண்டு செப்டம்பர் மாதம் 10 ஆம் தேதியன்று இவர் பிறந்தார். வழக்கறிஞரான இவர் இந்திய மக்களவை<nowiki/>யில் நாடாளுமன்ற உறுப்பினராகவும் ஆந்திரப் பிரதேச சட்டமன்ற உறுப்பினராகவும் இருந்தார்.  

## வாழ்க்கைக் குறிப்பு
நாராயண ரெட்டி நிசாமாபாத்தில் உள்ள சுங்கெட்டு கிராமத்தில் பிறந்தார். சதர்காட்டு கல்லூரியிலும் உசுமானியா பல்கலைக்கழகத்திலும் படித்தார்.  

நாராயண ரெட்டி 1967 ஆம் ஆண்டில் சுயேச்சை வேட்பாளராக வெற்றிபெற்று நிசாமாபாத் மக்களவை உறுப்பினராகத் தேர்ந்தெடுக்கப்பட்டார் மக்களவையில் தனி தெலுங்கானா பிரச்சனையை எழுப்பிய முதல் நாடாளுமன்ற உறுப்பினர் என்று அறியப்படுகிறார்.  

நாராயண ரெட்டி 2020 ஆம் ஆண்டு பிப்ரவரி மாதம் 2 ஆம் தேதியன்று நிசாமாபாத்தில் உள்ள ஒரு தனியார் மருத்துவமனையில் 88 வயதில் இறந்தார்
# காசிகாண்டம்



**காசிகண்டம்** ( *Kasikhandamu* ) என்பது 15 ஆம் நூற்றாண்டின் கவிஞர் சிறீநாதர் என்பவரால் படைக்கப்பட்ட தெலுங்கு இலக்கியப் படைப்பாகும். இது கண்டிப்பான அளவுடன் கூடிய தெலுங்கு இலக்கிய பாணியில் கவிதை வடிவில் இயற்றப்பட்டுள்ளது. காசி அல்லது வாரணாசியின் சுயவிவரமாக இது படைக்கப்பட்டுள்ளது. பெரும்பாலும் கந்த புராணத்தின் காசி காண்டத்திலிருந்து பிரித்தெடுக்கப்பட்டது.  

ஆராய்ச்சியாளரான நிடுடவோலு வெங்கட ராவின் கூற்றுப்படி, ஆசிரியர் இந்த படைப்பை கி.பி 1440 இல் எழுதியிருக்கலாம். இவர் தனது படைப்பை ரெட்டி சாம்ராஜ்யத்தின் சிறீவீரபத்ர ரெட்டிக்கு (1423 - 1448) அர்ப்பணித்தார். சிறீ நாதர் ரெட்டியின் அரச கவியாக பணியாற்றினார். அவரைத் தொடர்ந்து, கஞ்சர்லா சரபகவி மற்றும் மோச்செர்லா அன்னையா ஆகியோர் முறையே 1500 மற்றும் 1650 ஆம் ஆண்டுகளில் காசி காண்டத்தை மொழிபெயர்த்தனர்.  

சென்னகேசவுலு செட்டியின் ஞான சூர்யோதயா அச்சகத்தால் 1888 ஆம் ஆண்டு சென்னையில் வெளியிடப்பட்டது. அதைத் தொடர்ந்து 1917 ஆம் ஆண்டு நிடுடாவோலு வெங்கட ராவ் அவர்களின் முன்னுரையுடன் சென்னை, வாவில்லா அச்சகம் வெளியிட்டது.
# முகமது அலிமுதீன்


**முகமது அலிமுதீன்** (*Mohammed Alimuddin*)(1920 தௌபால் மாவட்டம் &#x2013; 3 பிப்ரவரி 1983) ஓர் இந்திய அரசியல்வாதியும் மணிப்பூரின் முன்னாள் முதல்வரும் ஆவார். இவர் மொய்ராங் கொய்ரெங் சிங்கிற்குப் பிறகு 1972-ல் மணிப்பூரின் முதலமைச்சராகப் பதவி வகித்தார். மணிப்பூர் மக்கள் கட்சியின் உறுப்பினராக அலிமுதீன் இருந்தார்.  

## பணி
முகமது அலிமுதீன் 1948-ல் நடைபெற்ற முதல் சட்டமன்றத் தேர்தலில் லிலோங் சட்டமன்றத் தொகுதிக்கு நடைபெற்ற முதல் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

இவர் ராஜ் குமார் டோரேந்திர சிங்கின் அரசாங்கத்தில் சபாநாயகராகவும், யாங்மாசோ ஷைசாவின் அமைச்சகத்தில் நிதி அமைச்சராகவும் பணியாற்றினார். இவரது காலத்தில், வடகிழக்கு இந்தியாவில் ஒரு முதன்மை மருத்துவக் கல்லூரிக்கு மண்டல மருத்துவ அறிவியல் நிறுவனம் உருவாகக் காரணமாக இருந்தார்.
# சீசியம் பெர்மாங்கனேட்டு


### வேதிப்பண்புகள்
பொட்டாசியம் பர்மாங்கனேட்டைப் போலவே சீசியம் பர்மாங்கனேட்டும் இரண்டு-படிநிலைகளில் சிதைவடைந்து சீசியம் மாங்கனேட்டின் இடைநிலை சேர்மங்களை உருவாக்க வழிவகுக்கிறது. சீசியம் பர்மாங்கனேட்டு மாங்கனீசு டை ஆக்சைடு, சீசியம் ஆக்சைடு மற்றும் ஆக்சினாக உடைகிறது. இதன் சிதைவு வெப்பநிலை 200 முதல் 300 பாகை செல்சியசு வரை இருக்கும். காற்றோடு கலக்கும் ஆக்சிசன் அப்பொருளில் 8 சதவீத நிறையிழப்பை உண்டாக்கும்.  

:  
:  

ஒட்டு மொத்த வினை:  

: